Document ID: 31999L0009

31999L0009
L 056/46
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 1999/9/ЕО НА КОМИСИЯТА
от 26 февруари 1999 година
за изменение на Директива 97/17/ЕО за прилагане на Директива 92/75/ЕИО на Съвета относно обозначението за енергопотребление на битовите съдомиялни машини
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 92/75/ЕИО на Съвета от 22 септември 1992 г. относно обозначението на данни в етикетите и стандартната информация за продукта във връзка с потреблението на енергия и други ресурси от битовите уреди (1), и по-специално член 9 от нея,
като има предвид, че Директива 97/17/ЕО (2) на Комисията внася промени в приложението на Директива 92/75/ЕИО що се отнася до обозначението на потреблението на енергия на битовите съдомиялни машини;
като има предвид настъпилото закъснение в разработването и приемането на методи за измерване (EN 50242); като има предвид, че при липсата на хармонизиран стандарт за измерване е невъзможно доставчиците да изпълняват задълженията си съгласно Директива 97/17/ЕО; като има предвид, че следователно прилагането на посочената директива трябва да се отложи;
като има предвид, че мерките, предвидени в настоящата директива, са в съответствие със становището на Комитета, създаден съгласно член 10 от Директива 92/75/ЕИО,
ПРИЕ НАСТОЯЩАТА ДИРЕКТИВА:
Член 1
Член 4, параграф 1 от Директива 92/75/ЕИО се заменя със следния текст:
„1. Държавите-членки приемат и публикуват законовите, подзаконовите и административните разпоредби, необходими, за да се съобразят с настоящата директива, до 28 февруари 1999 г. Те незабавно информират Комисията за това. Те прилагат посочените разпоредби от 1 март 1999 г.
Въпреки това, държавите-членки допускат до 31 юли 1999 г.:
-
предлагане на пазара, внедряване в производство и/или излагане на продукти, и
-
разпространение на писмени съобщения по член 2, параграф 4,
които не отговарят на изискванията на настоящата директива.
Когато държавите-членки приемат разпоредбите, посочени в първата алинея, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.“
Член 2
Настоящата директива влиза в сила на третия ден след публикуването ѝ в Официален вестник на Европейските общности.
Член 3
Адресати на настоящата директива са държавите-членки.
Съставено в Брюксел на 26 февруари 1999 година.

Labels: 3
14
1